Елин Пелин
Жерави

chitanka.info

Жерави дълги редици

с писък отлитат на юг.

Жерави, пътници мили,

вземете и мене оттук!

Искам да видя страната,

дето ви тегли сърцето,

какви са морята, реките,

какво е тамо небето!

Жерави, пътници мили,

спрете си вашто летене —

искам да дойда със вази,

вземете и мене, и мене!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.